b'\n_START_ARTICLE_\nHaylie Duff\n_START_SECTION_\nZgodnje \xc5\xbeivljenje\n_START_PARAGRAPH_\nHaylie Katherine Duff se je rodila 19. februarja 1985 v Houstonu, Teksas, Zdru\xc5\xbeene dr\xc5\xbeave Amerike. Je dve leti in pol starej\xc5\xa1a od sestre Hilary._NEWLINE_Njena mama, Susan Colleen (rojena Cobb), je producentka (bila je soproducentka filma Pepelkina zgodba iz leta 2004 ter producentka filmov Popoln mo\xc5\xa1ki iz leta 2005 in Vse za denar iz leta 2006) in mened\xc5\xbeerka njene sestre, Hilary Duff. Njen o\xc4\x8de, Robert Erhard "Bob" Duff je solastnik verige trgovin za pohi\xc5\xa1tvo skupaj s svojim o\xc4\x8detom, Haylienim dedkom, Johnom B. Duffom, ki prebiva pri dru\xc5\xbeini, saj \xc5\xbeeli voditi posle v Houstonu. S svojo igralsko kariero je za\xc4\x8dela s treningom plesa. Odra\xc5\xa1\xc4\x8dala je v Houstonu in tam tudi trenirala balet. Pri desetih letih je z baletom dobila vlogo v baletu Hresta\xc4\x8d.\n_START_SECTION_\nIgralka\n_START_PARAGRAPH_\nNjena zgodnja kariera je vklju\xc4\x8devala pojave v televizijskih filmih, kot so_NEWLINE_Hope in True Women ter igranje v televizijski oddaji The Amanda Show ob Amandi Bynes. Dobila je tudi nekaj stranskih vlog v televizijskih serijah, kot so Bolni\xc5\xa1nica upanja, Boston Public in Tretja izmena, znana pa je postala \xc5\xa1ele pozno leta 2002 z igranjem Amy Saunders/Sanders v otro\xc5\xa1ki televizijski seriji, kjer je imela glavno vlogo njena sestra Hilary, Lizzie McGuire. Hilaryjina kariera je kmalu prehitela kariero svoje starej\xc5\xa1e sestre, ampak zaradi tega Haylie ni nameravala odnehati z igranjem._NEWLINE_Leta 2004 se je kot Katina Jones pojavila v televizijski seriji That\'s So Raven z Raven Symon\xc3\xa9. Potem je dobila prvo filmsko vlogo in sicer v filmu Napoleon Dinamit. Za film je dobila svojo prvo Teen Choice Award nagrado. Za tem je dobila \xc5\xa1e ve\xc4\x8d stranskih vlog v raznih televizijskih serijah, med drugim v Ameri\xc5\xa1ki sen in Joan of Arcadia. Svoj glas je posodila v animiranem filmu Iskanje bo\xc5\xbei\xc4\x8dka, s katerim je dobila nekaj ve\xc4\x8d obo\xc5\xbeevalcev med otroki. V filmu je igrala tudi njena sestra Hilary. Leta 2005 se je pridru\xc5\xbeila igralski ekipi televizijske serije Sedma nebesa, kjer je igrala najbolj\xc5\xa1o prijateljico Simonovega dekleta, Sandy Jameson, ki na koncu zanosi z Martinom Brewerjem._NEWLINE_V poletju leta 2006 se pridru\xc5\xbei igralski ekipi Broadwayskega muzikala z naslovom Lak za lase, kjer je upodobila zlobno dekle, Amber Von Tussle. Muzikal so predvajali oktobra tistega leta. Skupaj s sestro Hilary je igrala tudi v filmu Vse za denar, ki ga je producirala njuna mama._NEWLINE_Po filmu Vse za denar je Haylie Duff igrala v televizijskih filmih, kot so Nightmare, My Sexiest Year, Legacy, Gozd senc, Love Takes Wing, Love Finds a Home in My Nanny\'s Secret._NEWLINE_22. januarja je dobila vlogo v televizijski oddaji Barely Legal, kjer igra "starej\xc5\xa1o sestro, ki se oglasi od \xc4\x8dasa do \xc4\x8dasa". _NEWLINE_Med letoma 2009 in 2010 se je pojavila v filmih, kot so Fear Island, Tug in Slightly Single in L.A.. Igrala bo tudi v filmu Foodfight poleg igralcev, kot so Charlie Sheen, Hilary Duff in Eva Longoria, vendar zaradi distribucije \xc5\xa1e ni dolo\xc4\x8den uradni izzid filma.\n_START_SECTION_\nPevka\n_START_PARAGRAPH_\nHaylie Duff je skupaj s sestro Hilary Duff izdala precej\xc5\xa1nje \xc5\xa1tevilo raznih singlov in soundtrackov, najve\xc4\x8d za Disneymanio. Predstavljena je bila na glasbenem albumu raperja Kool G Rapa z naslovom Half A Klip, s tem, ko je pela v ozadju pesmi "On The Rise Again", ki jo je produciral DJ Premier. Med letoma 2005 in 2006 je nameravala izdati svoj lastni glasbeni album, vendar ga na koncu ni. Leta 2008 je sodelovala pri glasbenem albumu Walk the Walk. Kasneje je izjavila, da je bila odlo\xc4\x8ditev, da bi delala album v tistem \xc4\x8dasu napa\xc4\x8dna._NEWLINE_Za film Stuck In The Suburbs je zapela pesem "A Whatever Life", za film Helenca na prevzgoji pa "Sweetest Pain"._NEWLINE_Duffova je bila vpletena v to\xc5\xbebo s Paris Hilton zaradi pesmi "Screwed". Obe, Duffova in Hiltonova sta jo objavili v letu 2004, s tem, da je Haylie nameravala posneti celo glasbeni album, Paris pa je izdala samo samostojni singl. Kakorkoli \xc5\xbee, ko je \xc5\xbee izgledalo, da se bo Hiltonova umaknila iz to\xc5\xbebe, ji je sodi\xc5\xa1\xc4\x8de dalo pravice za pesem, Haylie Duff pa je ostala brez njih. \xc4\x8ceprav je to\xc5\xbebo dobila, je Paris Hilton izdala \xc5\xa1e singl "Stars Are Blind", "Screwed" pa je iz\xc5\xa1el samo v Aziji.\n_START_SECTION_\nTekstopiska\n_START_PARAGRAPH_\nHaylie Duff je napisala nekaj delov nekaterih pesmi iz glasbenih albumov svoje mlaj\xc5\xa1e sestre Hilary Duff, z naslovom Metamorphosis in Hilary Duff ter celotno pesem "Gypsy Woman", ki jo je na koncu spet zapela njena sestra in iz\xc5\xa1el je na sestrinem \xc4\x8detrtem glasbenem albumu, Dignity.\n_START_SECTION_\nJavnost\n_START_PARAGRAPH_\nJanuarja 2006 se je Haylie Duff pojavila na naslovnici revije Maxim. Haylie in Hilary Duff sta dosegli drugo mesto na lestvici "Najljub\xc5\xa1e slavne sestre" ("Favorite Famous Sisters") po reviji E!.\n_START_SECTION_\nZasebno \xc5\xbeivljenje\n_START_PARAGRAPH_\nHaylie Duff ima nem\xc5\xa1ke korenine. Trije izmed njenih praprastar\xc5\xa1ev so iz Nem\xc4\x8dije._NEWLINE_\xc5\xbde nekaj \xc4\x8dasa je v razmerju z igralcem Nickom Zanom, najbolje poznanim iz televizijske serije Moja super sestra, kjer je igral Vincea. Trenutno kupujeta svoj prvi skupni dom, ki pa naj bi se nahajal v Los Angelesu.'